หนูสงสัยว่าตัวเองจะท้องหรือป่าวประจำเดือนไม่มา2เดือนแต่ลองซื้อที่ตรวจมาตรวจแล้วไม่ท้องรอบแรกที่ตรวจแบบจุ่มรอบ2ที่ตรวจแบบหยดแต่ก้ไม่ท้องแต่ทำไมประจำเดือนยังไม่มาช่วยตอบหน่อยนะคะ
สวัสดีค่ะ หากประจำเดือนไม่มานาน 2 เดือนแล้ว แต่ได้ตรวจหาการตั้งครรภ์อย่างถูกต้องแล้วไม่พบ ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น- การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด- มีน้ำหนักเพิ่มขึ้นเร็ว- การผลิตฮอร์โมนของรังไข่ผิดปกติ- มีภาวะไทรอยด์ฮอร์โมนผิดปกติแนะนำควรรอประจำเดือนไปอีกซักระยะก่อน หากประจำเดือนไม่มานานเกิน 3 เดือน ก็ควรไปพบแพทย์เพื่อตรวจหาสาเหตุค่ะ